**РЕПУБЛИКА СРПСКА**

**ГРАД БИЈЕЉИНА**

**ГРАДОНАЧЕЛНИК**

**Градска управа Града Бијељина**

**Одјељење за инспекцијске послове**

**Број : 02/6 - 285 /22**

**Датум , 27.04.2022.године**

**Скупштина Града Бијељина**

**Стручна служба**

**Предмет** : Информација о активностима које се воде на локалитету познатом као „ **Ванеков млин** „

Дана 31.03.2022.године Урбанистичко – грађевински инспектор Градске управе Града Бијељина је извршио инспекцијски надзор – контролу извршења Рјешења бр. 02/2- 360-22/21 од 18.11.2021.године издатог од стране Одјељења за просторно уређење о уклањању производних и пословних објеката са грађевинске парцеле означене као кч. бр. 1966/1 , КО Бијељина 2 ( локација „ Ванеков млин „ ) инвеститора – власника Предузећа ДОО „ П а в г о р д „ Фоча .

Уклањање објеката се врши на основу пројекта уклањања постојећих пословних и помоћних објеката у склопу комплекса „ Ванеков млин „ у Бијељини бр. 363/21 , април 2021.године урађеног од стране Предузећа „ Пројект „ АД Бања Лука . Републичког завода за заштиту културно – историјског и природног наслеђа је у свом Стручном мишљењу бр. 07/1.20/624-406-6/21 од 27.09.2021.године дао сагласност на горе наведени пројекат уклањања предметних објеката .

Након извршеног увиђаја на лицу мјеста и сачињеног Записника о извршеном инспекцијском прегледу констатовано је следеће :

* уклоњени су објекти – пословне зграде у привреди означене бројевима 4, 5 , 6 , 7 , 8 и 9 са парцеле означене као кч. нр. 1966/1 , КО Бијељина 2
* уклоњен је објекат – помоћна зграда у привреди означена бројем 10 са парцеле означене као кч. нр. 1966/1 , КО Бијељина 2
* дјелимично је дошло до рушења дијела објеката – пословних зграда у привреди означених бројевима 1, 2 и 3 који се налазе на парцели означеној као кч. бр. 1966/1 , КО Бијељина 2 ( ради се о објектима који су основу Одлуке бр. 07.9-2.3-26/21-04 од 25.01.2021.године уврштени на листу националних споменика БиХ )
* предметни објекти ( 1, 2 и 3 ) нису обухваћени Рјешењем о уклањању гбр. 02/2- 360-22/21 од 18.11.2021.године издатог од стране Одјељења за просторно уређење , ни Пројектом уклањања постојећих пословних и помоћних објеката у склопу комплекса „ Ванеков млин „ у Бијељини бр. 363/21 , април 2021.године урађеним од стране Предузећа „ Пројект „ АД Бања Лука .

Пошто се ради о објектима који се налазе у зони I и II степена заштите културно – историјског и природног добра и вредновани су као објекти споменичке вриједности , на основу Члана 60. став 2 . тачка п. Закона о уређењу простора и грађења , Рјешење о уклањању доноси Министарство за просторно уређење РС уз сагласност Републичког завода за заштиту културно – историјског и природног наслеђа . На основу члана 170. тачка в . истог Закона републички урбанистичко – грађевински инспектор врши инспекцијски надзор и контролу извршења Рјешења које издаје Министарство .

О уоченим неправилностима дописом бр. 02/6-216/22 од 01.04.2022.године обавјештена је Републичка управа за инспекцијеке послове РС – Подручно одјељење Бијељина , републички урбанистичко – грађевински инспектор Љиљана Драгичевић на даље поступање у складу са Законом .

С поштовањем ,

**Одјељење за инспекцијске послове**

**п.о. Градоначелника**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(** Петричевић Предраг , дипл.инг**.**саоб**.)**