ПРИЈЕДЛОГ

На основу члана 39. став 2. тачка 9. Закона о локалној самоуправи („Службени гласник Републике Српске“, број: 97/16 и 36/19) и члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града на својој \_\_\_\_\_сједници одржаној дана \_\_\_\_\_2022. године, донијела је

**ОДЛУКУ**

**О ОДОБРАВАЊУ НОВЧАНИХ СРЕДСТАВА**

**ЈП „ГРАДСКА ТОПЛАНА“ д.о.о. БИЈЕЉИНА**

I

Одобрава се исплата новчаних средства ЈП „ГРАДСКА ТОПЛАНА“д.о.о. Бијељина, у износу 609.983,49 КМ, намјенски на име измирења дуга по закљученом судском поравнању и Записнику са главне расправе, број: 59 0 Пс 037285 21 Пс, од 02.02.2022. године, који доспијева 30.04.2022. године.

Судско поравнање је закључено између тужиоца „ИЛИЋ – ТРГОВИНА“ доо Зворник и туженог ЈП „ГРАДСКА ТОПЛАНА“д.о.о. Бијељина.

II

Новчана средства из става I ће се исплатити на терет буџета Града Бијељина за 2022. годину, и то са буџетске позиције „Субвенција ЈП "Градска топлана"“, економски код 414 100, у оквиру Потрошачке јединице Одјељење за привреду, а обезбиједити реалокацијом са буџетске позиције „ Инфраструктура, експропријација, рјешавање имовинских питања“, економски код 511 100, у оквиру Потрошачке јединице Одјељење за стамбено – комуналне послове и зжс.

III

Ова Одлука ступа на снагу oсмог дана од дана објављивања у „Службеном гласнику Града Бијељина“

СКУПШТИНА ГРАДА БИЈЕЉИНА

Број: 01-022- /22 ПРЕДСЈЕДНИК

Бијељина, СКУПШТИНЕ ГРАДА

Датум, 2022. године Александар Ђурђевић

**ОБРАЗЛОЖЕЊЕ**

**Законски основ:**

Закон о локалној самоуправи („Службени гласник Републике Српске“, број: 97/16 и 36/19) и Статут Града Бијељина („Службени гласник Града Бијељина“, број: 9/17).

**Разлози за доношење Одлуке:**

Дана, 02.02.2022. године пред Окружним привредним судом у Бијељини закључено је судско поравнање (предмет број: 59 0 Пс 037285 21 Пс) између туженог ЈП „ГРАДСКА ТОПЛАНА“д.о.о. Бијељина и тужиоца „ИЛИЋ – ТРГОВИНА“ доо Зворник, по тужби ради наплате новчаног потраживања у износу од 652.009,06 КМ са законском затезном каматом почевши од 11.10.2019. године па до коначне исплате, на име испорученог угља за потребе туженог.

Странке у поступку су закључиле судско поравнање и то на начин да се главни дуг у износу од 587.600,00 КМ на име дуга за гријну сезону 2019/2020 и 2020/2021 исплати тужиоцу најкасније до 30.04.2022. године, а трошкови парничног поступка у износу од 22.383,49 КМ такође да се исплате најкасније до 30.04.2022. године. Тужени ће дио трошкова парничног поступка у износу 8.915,40 КМ исплатити на трансакциони рачун пуномоћника тужиоца, Весне Стевановић, адвоката из Бијељине, а износ од 13.468,09 КМ на трансакциони рачун тужиоца.

ЈП „ГРАДСКА ТОПЛАНА“д.о.о. Бијељина се у два наврата обраћала оснивачу Граду Бијељина са захтјевом за финансијску помоћ. У својим захтјевима ЈП „ГРАДСКА ТОПЛАНА“д.о.о. Бијељина је наводила да се налази у незавидној финансијској ситуацију, те да своју обавезу по судском поравнању према тужиоцу „ИЛИЋ – ТРГОВИНА“ доо Зворник неће моћи испоштовати без новчане помоћи Града Бијељина. Наведено је и то да ће, без помоћи Града, ЈП „ГРАДСКА ТОПЛАНА“д.о.о. Бијељина неминовно отићи у стечај с обзиром да ће бити испуњени сви услови из члана 5. Закона о стечају (Службени гласник Републике Српске“, број: 16/16).

**Финансијска средства:**

Новчана средства за реализацију ове Одлуке обезбиједиће се из буџета Града Бијељина за 2022. годину, и то тако што ће се исплатити са буџетске позиције „Субвенција ЈП "Градска топлана"“, економски код 414 100, у оквиру Потрошачке јединице Одјељење за привреду, а обезбиједити реалокацијом са буџетске позиције „ Инфраструктура, експропријација, рјешавање имовинских питања“, економски код 511 100, у оквиру Потрошачке јединице Одјељење за стамбено – комуналне послове и зжс.

Анализирајући извршење на буџетској позиције „Инфраструктура, експропријација, рјешавање имовинских питања“, економски код 511 100, Одјељење за финансије је, заједно са Одјељењем за стамбено – комуналне послове и зжс (у чијој надлежности је извршење ове буџетске позиције), утврдило да за прва три мјесеца 2022. године није било извршења, на поменутој позицији, те да се укупно планирана средства од 850.000,00 КМ (колико је планирано буџетом за 2022. годину) неће извршити до краја фискалне 2022. године. Издаци везани за експропријацију и рјешавање имовинских питања у 2022. години су реализовани из средстава буџета 2021. годину која су резервисана у складу са чланом 104. Став (5) Правилника о буџетским класификацијама, садржини рачуна и примјени контног плана за буџетске кориснике („Службени гласник Републике Српске, број: 98/16, 115/17 и 118/18), Меморандумом број: 02-85-11/21, од 13.12.2021. године и Процјеном ЈП“Дирекција за развој и изградњу града“ д.о.о. Бијељина број: И-478/21, од 30.09.2021. године.

Обрађивач:

ОДЈЕЉЕЊЕ ЗА ФИНАНСИЈЕ

П.О. ГРАДОНАЧЕЛНИКА

Гордана Петровић

Градоначелник Града Бијељина је утврдио ПРИЈЕДЛОГ ОДЛУКЕ О ОДОБРАВАЊУ НОВЧАНИХ СРЕДСТАВА ЈП „ГРАДСКА ТОПЛАНА“д.о.о. БИЈЕЉИНА те га просљеђује Скупштини Града на разматрање и усвајање.

ГРАДОНАЧЕЛНИК

ГРАДА БИЈЕЉИНА

Љубиша Петровић